User:አርባ ምንጭ

“ የአርባ ምንጭ ልጅ ነክ” አለኝ አንድ ወዳጄ “አዎን” አልኩት ኩራትና ፈገግታ በተሞላ መንፈስ ያውም ከአባያ እና ጫሞ ሐይቆቻችን አሳ እንደ ልብ ተመግቤ የጋሞ ጐፋ ምድር ያፈራውን ሙዝ እና  ማንጎ  በልቼ ለከተማው መጠሪያ ብቻ ሳይሆን ለ ነዋሪዎቿም የንጹህ መጠጥ ውሃ እስትንፋስ ከሆነው እዚህም እዚያም ከሚንፎለፎሉት ከ አርባዎቹ ምንጮች ንጹህ ውሃን ጠጥቼ አመቱን በሙሉ ከማያቋርጠው ኩሉፎ ወንዝ ዋኝቼ አምስቱ የጋሞጐፋ ብሔረሰቦች  ጋሞ አይዳ ዘይሴ ጐፋ ጊድቾ መለያ የሆነውን ድንጉዛን ለብሼ  መላውን የኢትዮጵያን ህዝብ የባህል ጥበብ ልብስ ካለበሱት  የጥበብ ምድር እንደ እድሜ እኩዮቼ  የጨርቅ ኳስ ተጫውቼ  ነው ያደኩት  በጋሞጐፋ ዞን አርባ ምንጭ ከተማ በአትኩሮት የሚያመለከተኝ  “ ጋሞ ጐፋዎች ሐብታሞች ናቹህ “ አለኝ አሁንም ኩራትና ፈገግታ በተሞላ መንፈስ “አዎን የተፈጥሮ ሃብታሞች የውብ ምድርና የባህል ሃብታሞች የምድር ገነት እኮ ናት ጋሞ ጐፋ ዞን አርባ ምንጭ የወዳጄ ጥያቄ ቀጥሏል እኔም እንኳንስ ርቀዋት አጠገቧ ሆነውም ስለምትናፍቀው ጋሞ ጐፋ ዞን ዙሪያ ገባውን ውበት ከመተረክ አልቦዘንኩም “ለእግር ኳስ ልዩ ፍቅር አሏቹህ ቢሆንም ግን ለተጫዋቾቻቹህ የምትከፍሉት ከውጤት አንጻር እንዴት ትመለከታለክ ?

አዎን ይህን ግዜ ነበር በሕፍረት አንገቴን የደፋሁት በእርግጥ የእግር ኳስ ስፖርት በኢትዮጵያ በጥበብ  ልቆ ያደገው በአርባ ምንጭ ከተማ ነው:: ህጻናት በካልሲ ኳስ እየቦረቁ ኳስን በማንጠባጠብና አብዶ በመስራት  እየተፎካከሩ የሚያድጉባት ብቸኛ ከተማ  አርባ ምንጭ ናት:: የአርባ ምንጭ ጨርቃ ጨርቅ ክለብ በሚዳው ጨዋታ ካለው ስንት ለስንት አሸነፈ እንጅ ማን አሸነፈ ተብሎ የማይጠየቁት ትላንት የጋሞ ጐፋን ህዝብ ብቻ ሳይሆን መላው ኢትዮጵያዊ የሚስማማበት ድንቅ ብቃት ከ 19 91  እስከ 1996 በኢትዮጵያ ፕሪምየር ሊግ እግር ኳስ ታሪክ ያሳዩት የጋሞን ሰንሰለታማ ተራራ በደስታ ያፍነከነኩት የአርባ ምንጭ ጨርቃ ጨርቅ ክለብ የእግር ኳስ ተጫዋቾች ትላንት የትውልድ ቀያቸውን ዛሬ ደግሞ በብሔራዊ ቡድናችንና በተለያዩ ክለቦች  ቀዳሚውን ድርሻ ይይዛሉ :: ለእግር ኳስ ልዩ ውበት ፈጣሪ ናቸው:: ለብሔራዊ ቡድናችን ዋልታና  ቋሚ በመሆን የግንብ አጥር የሚሰሩት አንበሶችን አፍርታለች ዛሬ ግን ጸሐይ እና ዝናብ ሳይበግረው ሁሌ ከስቴዲየም ቅጥር ግቢ የሚሞላው ደጋፊ እና የጋሞ ሰንሰለታማ ተራራ ደስታ ርቋቸዋል የጋሞ ጐፋን ዞን በመወከል በኢትዮጵያ ፕሪምየር ሊግ እግር ኳስ የሚሳተፈው የአርባ ምንጭ ከነማ በኢትዮጵያ ፕሪምየር ሊግ እግር ኳስ ታሪክ የመጀመሪያውን ትልቅ ደሞዝ ከፋይ  ስፖርት ክለብ ነው ስቴድየሙ እድሳት ናፋቂ ክለቡ በተደጋጋሚ ውጤት ሲያጣ ወይንም ተመሳሳይ 7ኛ እና 8ኛ ደረጃ ይዞ የአመቱን ውድድር ሲያጠናቅቅ ለምን የሚል አካል የሌለበት ከእግር ኳስ ስፖርት በቀር ጋሞጐፋ ዞን የምትታወቅበት መረብ ኳስ :- ቅርጫት ኳስ :- ከፍታ ዝላይ :- ቦክስ :- ሩጫ :- ሌሎችም ባህላዊ ስፖርቶች የተረሱበት ተተኪ ወጣቶች ስልጠና የማያገኙበት ነገር ግን የኢትዮጵያ ስፖርት ባለውለታ ጋሞ ጐፋ ዞን ይህን ሁሉ ክፍያ ለምን መክፈል አስፈለገ ክፍያው የወጣበትን ግብ ወይም ውጤት ለምን አላስገኘም በክፍያው ዙሪያ ጸሐይ እና ዝናብ ሳይበግረው ሁሌ ከስቴዲየም ቅጥር ግቢ የሚሞላው ደጋፊ ምን ይላል ተጫዋቾቹስ በውጤት ማጣታቸው ዙሪያ ምን ምክንያት ያቀርባሉ አሰልጣኙስ ባለፉት አመታት እና በዚህ አመት እንቅስቃሴ ዙሪያ ምን ይላል ክለቡ እስከ መች በዚህ ሁኔታ ይቀጥላል እናንተም የምትሉትን አስተያየት ጥቆማ እና ጥያቄዎቻቹሁን ይዘን በቅርብ ቀን በምድረ ገነት አርባምንጭ ፌስ ቡክ 2 ለይ ይጠብቁን

አዘጋጅ እና አቅራቢ    መክተው ቢያድግልኝ ( ዶክተር)